b'\n_START_ARTICLE_\nHerta Maurer-Lausegger\n_START_SECTION_\n\xc5\xbdivljenje in delo\n_START_PARAGRAPH_\nPo maturi na Zvezni gimnaziji za Slovence v Celovcu leta 1972 je \xc5\xa1tudirala slavistiko in etnologijo na univerzi v Gradcu, kjer je leta 1980 promovirala z disertacijo o terminologiji vodnih mlinov na ju\xc5\xbenem Koro\xc5\xa1kem._NEWLINE_Med letoma 1981 in 1983 je sodelovala na znanstveno-raziskovalnem projektu Inventarizacije slovenskega ljudskega jezika na Koro\xc5\xa1kem na In\xc5\xa1titutu za slavistiko na univerzi v Gradcu. Od 1983 in 1984 je leto dni vodila na novo ustanovljeni Etnolo\xc5\xa1ki oddelek, ki je deloval v okviru Kr\xc5\xa1\xc4\x8danske kulturne zveze v Celovcu._NEWLINE_Od leta 1984 je \xc4\x8dlanica Univerze v Celovcu, najprej asistentka, od leta 1995 asisten\xc4\x8dna profesorica ter od 1. marca leta 2014 predstojnica In\xc5\xa1tituta za slavistiko Univerze v Celovcu._NEWLINE_Od leta 1984 je sodelavka znanstvenoraziskovalnega projekta Raziskovanje slovenskih nare\xc4\x8dij na Koro\xc5\xa1kem na celov\xc5\xa1kem In\xc5\xa1titutu za slavistiko. Vodstvo projekta je prevzela leta 1994 in postopoma za\xc4\x8dela razvijati avdiovizualno dialektologijo._NEWLINE_Posebno si je prizadevala za raziskovanje koro\xc5\xa1kega slovenskega bukovni\xc5\xa1tva. ter znamenitega bukovnika Andreja \xc5\xa0usterja Drabosnjaka. Z jezikoslovno ra\xc4\x8dunalni\xc5\xa1ko raziskavo, ki jo je potrdila strokovna grafolo\xc5\xa1ka ocena, je odkrila ve\xc4\x8d Drabosnjakovih rokopisnih avtografov.\n_START_SECTION_\nAvdiovizualna dialektologija\n_START_PARAGRAPH_\nOd leta 1994 je vodja filmsko-dokumentarnega projekta "Dokumentacija stare ljudske kulture v nare\xc4\x8dju". V sodelovanju s profesionalno filmsko ekipo dokumentira nare\xc4\x8dja dvojezi\xc4\x8dnih govorcev na ju\xc5\xbenem Koro\xc5\xa1kem. Od leta 1994 dalje je postopoma razvijala avdiovizualno dialektologijo. Leta 2000 je bil projekt preimenovan v Avdiovizualno dialektologijo. Dokumentacija si zastavlja kot cilj sinhron in avtenti\xc4\x8den zapis etnografske vsebine in nare\xc4\x8dnega besedila._NEWLINE_Rezultat raziskav so dokumentarni filmi. in besedilne priloge. V raznih jezikovnih razli\xc4\x8dicah (nem\xc5\xa1ko, slovensko, angle\xc5\xa1ko) filmsko prikazuje posamezne teme kot so mlini in \xc5\xbeage, ov\xc4\x8dereja, peka kruha, kme\xc4\x8dko orodje idr.  ter tako dialektolo\xc5\xa1ko in etnolo\xc5\xa1ko prikazuje dolo\xc4\x8dena podro\xc4\x8dja. Filmi so opremljeni s tiskanimi besedili v nare\xc4\x8dju in s prevodi._NEWLINE_Od leta 2000 obstaja interdisciplinarno partnerstvo Kulturologija & ekonomija.'